Agatharchos (syn Dionysia)

Agatharchos (Agatharchos) bol grécky sochár na rozhraní 3. a 2. storočia pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Agatharchos 3          

Agatharchos, syn a zrejme aj žiak sochára Dionysia z Boiótie, tvoril na prelome 3. a 2. storočia pred Kr. Nezachovali sa od neho žiadne sochy, ale v archeologickej lokalite starovekej boiótskej veštiarne Amfiareion v Órópose (medzi Atikou a Boiótiou) sa našiel mramorový podstavec zo sochy s nápisom, ktorý hlása:
Ἀγάθαρχος Διονυσίου Βοιώτιος ἐπόησε ἐπὶ ἱερέως Ὠρωποδώρου. preklad: Agatharchos syn Dionysia z Boiótie zhotovil pre kňazstvo Órópodórosu.
- text v starogréčtineInscriptiones Graecae, Epigr. tou Oropou 421 University of Oxford, Classical art research centre 

Sochárske dielo, na ktoré sa nápis vzťahuje, bolo vykonané pre kňazstvo zvané Órópodóros, ktoré je doložené i na nápisoch (IG VII 27 a 308Inscriptiones Graecae, IG VII 27 Inscriptiones Graecae, IG VII 308 ) datovaných do rokov 225 až 192 pred Kr.

Je nepochybné, že Agatharchos bol synom sochára Dionysia, ktorý v 2. polovici 3. storočia pred Kr. pôsobil aj v ÓróposeInscriptiones Graecae,  Epigr. tou Oropou 424/425   a bratom sochára Aristóna (jeho signatúru našli na podstavci zo sochy v Tébach).Inscriptiones Graecae, IG VII 2527  

 Referencie a bibliografia 


Kategória:Sochári starovekého Grécka